Babelscape/SREDFM huggingface dataset:
Λυν Ρ. Σάικς

Ο Λυν Ρ. Σάικς, (Lynn R. Sykes) (1937) είναι Αμερικανός γεωλόγος και σεισμολόγος, καθηγητής στο Πανεπιστήμιο Κολούμπια.

Ο Δρ Λυν Σάικς γεννήθηκε στις 16 Απριλίου (1937) στο Πίτσμπουργκ, Πενσυλβάνια. Από νεαρή ηλικία άρχισε να δείχνει ενδιαφέρον στις Γεωεπιστήμες. Σπουδάζοντας γεωλογία και γεωφυσική, το 1965 απέκτησε διδακτορικό Γεωλογίας από το Πανεπιστήμιο Κολούμπια.<br>
Παράλληλα με τις έρευνες και μελέτες επί των σεισμικών δραστηριοτήτων εκ πυρηνικών δοκιμών που ήταν το κύριο αντικείμενό του, όπου και έλαβε πολλές διακρίσεις, συγκέντρωσε ένα πλούσιο υλικό περί των φυσικών σεισμικών δραστηριοτήτων του ωκεάνιου βυθού. Από την ανάλυση αυτών διαπιστωνόταν ότι τα στοιχεία του συμφωνούσαν απόλυτα με τις διευθύνσεις των κινήσεων των τεκτονικών πλακών και ειδικά στα ρήγματα μετασχηματισμού, όπως μέχρι τότε είχε εκθέσει ως υπόθεση ο Τζων Τούζο Γουίλσον. Τα αποτελέσματα των ερευνών αυτών εκθέτοντάς τα το 1965 ενίσχυσαν ακόμα περισσότερο τη θεωρία των τεκτονικών πλακών που αποτελεί σήμερα το δόγμα των Γεωεπιστημών.

O Dr Σάικς έχει συγγράψει ή συμμετάσχει στη συγγραφή σε περισσότερα από 130 επιστημονικά συγγράμματα. Σήμερα εργάζεται ως Ομότιμος Καθηγητής Γεωεπιστημών και Περιβαλλοντικών Επιστημών στο Πανεπιστήμιο Κολούμπια.

Ο Δρ Σάικς ζει μόνιμα στο Palisades, Νέα Υόρκη με τη σύζυγό του, Κάθρην Μαχόνευ Σάικς (Kathleen Mahoney Sykes).
Σιδηροδρομικός Σταθμός Ειδομένης

Ο Σιδηροδρομικός Σταθμός Ειδομένης είναι σιδηροδρομικός σταθμός στην Ειδομένη του νομού Κιλκίς. Βρίσκεται έξω από το χωριό. Ο σταθμός άνοιξε το 1947 και εξυπηρετείται από τα τοπικά τρένα προς την Θεσσαλονίκη. Είναι σταθμός ανταπόκρισης και στα εμπορικά τρένα προς Σκόπια και Βελιγράδι.
Ασκληπιάδης ο Προυσαεύς

Ο Ασκληπιάδης ο Προυσαεύς (ή Βιθυνός, ή Κιανός ή Προυσιεύς) (1ος αιώνας π.Χ.) ήταν αρχαίος Έλληνας φυσιολόγος και ιατρός, που καταγόταν είτε από την Προύσα είτε από την Κίο (ή "Προυσιάδα") της Βιθυνίας.

Ο Ασκληπιάδης σπούδασε αρχικώς στην πατρίδα του και στη συνέχεια ταξίδεψε στην Αθήνα, όπου παρακολούθησε την επικούρεια διδασκαλία «περί της εξ ατόμων συστάσεως του κόσμου», της οποίας έγινε οπαδός. Κατόπιν επισκέφθηκε το Πάριο, όπου άκουσε τις παραδόσεις του διάσημου φαρμακολόγου Κλεοφάντου.

Ο Ασκληπιάδης απέκτησε με τον καιρό τεράστια δημοτικότητα, οπότε προσκλήθηκε στην αυλή του Μιθριδάτη, αλλά προτίμησε τη Ρώμη, ενώ στον βασιλιά έστειλε απλώς τα συγγράμματά του. Στη Ρώμη ο Ασκληπιάδης ίδρυσε τη «μεθοδική ιατρική σχολή», η οποία συνιστούσε τη φυσιοθεραπεία, τη δίαιτα και τα λουτρά, ενώ αντιθέτως απέφευγε τη χορήγηση φαρμάκων. Την ίδια μέθοδο εφάρμοζε στον εαυτό του, λέγοντας μάλιστα ότι αν ασθενούσε ποτέ δεν θα έπρεπε να αποκαλείται γιατρός. Πραγματικά, έφθασε ως τα βαθιά γεράματα και σκοτώθηκε πέφτοντας από μία σκάλα.

Διαφωνούσε σε πολλά θέματα με τον Ιπποκράτη και ιδιαίτερα στα περί «κριτικών ημερών», στην αλλαγή της δίαιτας στους ασθενείς και άλλα. Θεωρείται ότι ο Ασκληπιάδης καθιέρωσε τη διάκριση των ασθενειών σε χρόνιες και οξείες, και των σπασμών σε τονικούς και κλονικούς. Η φήμη του έφθασε στο μέγιστο όταν διέκρινε και διέσωσε μία περίπτωση νεκροφάνειας. Επίσης, εφάρμοζε την τραχειοτομία σε περιπτώσεις κινδύνου ασφυξίας, όντας γενικώς οπαδός της χειρουργικής.
Σιδηροδρομικός Σταθμός Τρικλιάς

Ο Σιδηροδρομικός Σταθμός Τρικλιάς ήταν σιδηροδρομικός σταθμός ευρισκόμενος στο φαράγγι του Βουραϊκού στην Αχαΐα. Ο σταθμός άνοιξε το 1896 και είναι στάση. Εξυπηρετείται από τον Οδοντωτό που συνδέει το Διακοπτό με τα Καλάβρυτα.
Βάσκοι

Οι Βάσκοι (στα Βασκικά Εuskaldunak, στα Ισπανικά Vascos, στα Γαλλικά Basques, στα Γασκωνικά και στα Πορτογαλέζικα Basco) είναι μια εθνική ομάδα αυτοχθόνων που κατοικεί τη Χώρα των Βάσκων (στα Βασκικά: Euskal Herria), με τη γεωγραφική έννοια της χώρας, ως περιοχής, που είναι μεγαλύτερη από την αυτόνομη χώρα των Βάσκων. Η περιοχή αυτή εκτείνεται στα δυτικά Πυρηναία και τα παράλια του Βισκαϊκού κόλπου περιλαμβάνοντας τμήματα της βόρειας Ισπανίας και της νοτιοδυτικής Γαλλίας. Οι Βάσκοι αυτοπροσδιορίζονται ως "εουσκαλντουνάκ", που σημαίνει "βασκόφωνος" ή κυριολεκτικά, "εκείνος που κατέχει την βασκική" (euskara η γλώσσα τους). Όταν όμως αναφέρονται στους κατοίκους της αυτόνομης βασκικής περιοχής, χρησιμοποιούν την έκφραση "euskal herritarrak", δηλ. "πολίτες της Βασκικής".
Σιδηροδρομικός Σταθμός Κερπινής

Ο Σιδηροδρομικός Σταθμός Κερπινής είναι προαιρετικός σιδηροδρομικός σταθμός του Οδοντωτού στην ορεινή Αχαΐα, ευρισκόμενος μετά το φαράγγι του Βουραϊκού ερχόμενος προς Καλάβρυτα και σε απόσταση 4 χιλιομέτρων από τα αυτά.
Σιδηροδρομικός Σταθμός Δοϊράνης

Ο Σιδηροδρομικός Σταθμός Δοϊράνης είναι σιδηροδρομικός σταθμός στη Δοϊράνη του νομού Κιλκίς. Βρίσκεται έξω από τον οικισμό. Ο σταθμός άνοιξε το 1896 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Δημοτικό Κλειστό Γυμναστήριο Τρικάλων

Το Δημοτικό Κλειστό Γυμναστήριο Τρικάλων είναι ένας κλειστός χώρος αθλητικών δραστηριοτήτων που βρίσκεται στην πόλη των Τρικάλων, στον ομώνυμο νομό. Συγκεκριμένα βρίσκεται στην οδό Κατσιμήδου, παραπλεύρως του Δημοτικού Σταδίου. Παραδόθηκε προς χρήση στα μέσα της δεκαετίας του 1980 και διαθέτει χωρητικότητα 2.500 θεατών.

Εργασίες συντήρησης και επέκτασης του χώρου πραγματοποιήθηκαν το καλοκαίρι του 2009, οπότε και η ανδρική ομάδα καλαθοσφαίρισης του Α.Σ. Τρίκαλα 2000, εξασφάλισε την παραμονή της για δεύτερη συνεχόμενη χρονιά στην Α1 Εθνική Κατηγορία. Ανάμεσα σε αυτές ήταν η τοποθέτηση επιπλέον κερκίδας αυξάνοντας τη χωρητικότητά του κατά 540 θέσεις. Σήμερα εκεί φιλοξενούνται οι αγώνες μιας έτερης ομάδας της πόλης για την ίδια διοργάνωση, του Τρίκαλα BC.

Εκτός από αγώνες καλαθοσφαίρισης διεξάγονται στο χώρο και άλλες αθλητικές δραστηριότητες. Για παράδειγμα έχει χρησιμοποιηθεί σε διάφορες περιστάσεις από την Εθνική Ομάδα Πετοσφαίρισης Ανδρών. 

Την πρωτοκαθεδρία στις αθλητικές κλειστές εγκαταστάσεις των Τρικάλων αναμένεται να παραλάβει μόλις ολοκληρωθεί το ημιτελές λόγω έλλειψης πόρων Κλειστό Γυμναστήριο στην περιοχή Καρυές.
Heinkel He 219

Το Heinkel He 219 "Uhu" (γερμ. κουκουβάγια) ήταν ένα διθέσιο, δικινητήριο νυχτερινό μαχητικό που αναπτύχθηκε από την Heinkel Flugzeugwerke A.G. κατά την διάρκεια του Δευτέρου Παγκοσμίου Πολέμου. Είναι το πρώτο επιχειρησιακό μαχητικό που διέθετε εκτινασσόμενα καθίσματα, καθώς και το πρώτο γερμανικό μαχητικό με τρίκυκλο σύστημα προσγείωσης. Αν και επρόκειτο για ένα πολύ ικανό αεροσκάφος, παρήχθησαν μόλις 288 μονάδες όλων των εκδόσεων.
Βυζαντινισμός

Ο Βυζαντινισμός (ή Βυζαντισμός) ήταν το πολιτικό σύστημα και ιδεολογία της Βυζαντινής Αυτοκρατορίας, καθώς και των πνευματικών διαδόχων της, και πιο συγκεκριμένα, των βαλκανικών κρατών, της Οθωμανικής Αυτοκρατορίας και της Ρωσίας. Ο όρος "βυζαντινισμός" αυτός καθαυτός επινοήθηκε τον 19ο αιώνα. Ο όρος είχε αρχικά αρνητική σημασία, καθώς ισοδυναμούσε με την πολυπλοκότητα και απολυταρχία της διακυβέρνησης.

Η αρνητική αυτή φήμη τόνιζε τις συγκεχυμένες πολυπλοκότητες των Βυζαντινών υπουργείων, την πολυπλοκότητα των αυλικών τελετών, καθώς και την έλλειψη εναλλακτικών λύσεων στις στρατιωτικές συγκρούσεις. Επίσης, το "Βυζαντινό σύστημα" υποδηλώνει, ταυτόχρονα, μία προτίμηση για τις ίντριγκες, τις δολοπλοκίες και τις δολοφονίες και μία γενικότερα ασταθή πολιτική κατάσταση. Ο όρος έχει δεχθεί έντονη κριτική από σύγχρονους ακαδημαϊκούς, καθώς αποτελεί μία γενίκευση η οποία δεν είναι ιδιαίτερα αντιπροσωπευτική της πραγματικής διάστασης της Βυζαντινής γραφειοκρατίας και αριστοκρατίας.
Γκορμ ο Παλαιός

Ο Γκορμ ο Παλαιός ("Gormus Senex", πριν το 900 - 958) ήταν ο πρώτος ιστορικά βασιλιάς της Δανίας (936 - 958) και γιος του ημιμυθικού βασιλιά της Δανίας Αρθακανούτου Α΄. Το επίκεντρο της βασιλείας του ήταν το Γιέλινγκ από το οποίο δημιούργησε τους περίφημους Λίθους του Γιέλινγκ προς τιμή της συζύγου του Τάιρα. Ο χρονικογράφος Αδάμ της Βρέμης αναφέρει ότι ο πατέρας του Αρθακανούτος καταγόταν από την Νορθουμπρία και στις αρχές του 10ου αιώνα κέρδισε την εξουσία στην Δανία.
Βασιλικό Ανάκτορο της Λα Γκράνχα δε Σαν Ιλδεφόνσο

To Βασιλικό Ανάκτορο της Λα Γκράνχα δε Σαν Ιλδεφόνσο (ισπανικά: "Palacio Real de La Granja de San Ildefonso") είναι ανάκτορο του 18ου αιώνα στην μικρή πόλη του Σαν Ιλδεφόνσο, στους λόφους κοντά στη Σεγόβια, 80 χιλιόμετρα βόρεια της Μαδρίτης, Ισπανία. Το πάλατι ήταν στο παρελθόν θερινή κατοικία των Ισπανών βασιλιάδων από τη βασιλεία του Φιλίππου Ε΄. Το ανάκτορο είναι μπαρόκ ρυθμού και περιβάλλεται από εκτεταμένους γαλλικούς κήπους και ανάκτορα με γλυπτά. Σήμερα είναι ανοικτό ως μουσείο.
Σιδηροδρομικός Σταθμός Κυψέλης

Ο Σιδηροδρομικός Σταθμός Κυψέλης είναι σιδηροδρομικός σταθμός στο Κιλελέρ του νομού Λαρίσης. Βρίσκεται έξω από τον οικισμό. Ο σταθμός άνοιξε στις 22 Απριλίου 1884 και εξυπηρετείται από τα τοπικά τρένα ανάμεσα στην Λάρισα και το Βόλο.
Σιδηροδρομικός Σταθμός Αρμενίου

Ο Σιδηροδρομικός Σταθμός Αρμενίου είναι σιδηροδρομικός σταθμός στο Αρμένιο του νομού Λαρίσης. Βρίσκεται έξω από τον οικισμό. Ο σταθμός άνοιξε στις 22 Απριλίου 1884 και εξυπηρετείται από τα τοπικά τρένα ανάμεσα στην Λάρισα και το Βόλο.
Σιδηροδρομικός Σταθμός Στεφανοβικείου

Ο Σιδηροδρομικός Σταθμός Στεφανοβικείου είναι σιδηροδρομικός σταθμός στο Στεφανοβίκειο του Νομού Μαγνησίας ο οποίος βρίσκεται έξω από τον οικισμό. Ο σταθμός άνοιξε στις 22 Απριλίου 1884 από την Εταιρεία Θεσσαλικών Σιδηροδρόμων και εξυπηρετείται από τα τοπικά τρένα ανάμεσα στη Λάρισα και το Βόλο.
Σιδηροδρομικός Σταθμός Βελεστίνου

Ο Σιδηροδρομικός Σταθμός Βελεστίνου είναι σιδηροδρομικός σταθμός στο Βελεστίνο του νομού Μαγνησίας. Βρίσκεται έξω από τη πόλη. Ο σταθμός άνοιξε στις 22 Απριλίου 1884 από την εταιρεία Θεσσαλικών Σιδηροδρόμων και εξυπηρετείται από τα τοπικά τρένα ανάμεσα στην Λάρισα και το Βόλο.

Ο σταθμός αποτελούσε επίσης την αφετηρία της γραμμής Βελεστίνου - Καλαμπάκας
Μάγκνους ο Καλός

Ο Μάγκνους Όλαφσον (αρχαία νορβηγικά: "Magnús Olafsson", νορβ. και δαν.: "Magnus Olavsson", περί το 1024 - 25 Οκτωβρίου 1047), περισσότερο γνωστός ως Μάγκνους ο Καλός (αρχαία νορβ.: "Magnús Godi", νορβ. και δαν.: "Magnus den gode"), ήταν βασιλιάς της Νορβηγίας από το 1035 και της Δανίας από το 1042, βασιλεύοντας στις δύο χώρες μέχρι τον θάνατό του το 1047.

Ήταν νόθος γιος του Όλαφ Β΄ της Νορβηγίας, αλλά δραπέτευσε με τη μητέρα του, όταν ο πατέρας του εκθρονίστηκε το 1028. Επέστρεψε στη Νορβηγία το 1035 και στέφθηκε βασιλιάς σε ηλικία 11 ετών. Το 1042 στέφθηκε επίσης βασιλιάς της Δανίας. Ο Μάγκνους βασίλεψε στις δύο χώρες μέχρι το 1047, οπότε πέθανε υπό αδιευκρίνιστες συνθήκες. Μετά τον θάνατό του, το βασίλειό του διαιρέθηκε μεταξύ του Χάραλντ Γ΄ στη Νορβηγία και του Σβεν Β΄ στη Δανία.






Κατηγορία:Βασιλείς της Δανίας
Κατηγορία:Βασιλείς της Νορβηγίας
Κρυογονικά καύσιμα

Κρυογονικά καύσιμα είναι καύσιμα που απαιτούν αποθήκευση σε εξόχως χαμηλές θερμοκρασίες για να διατηρηθούν σε υγρή κατάσταση. Αυτά τα καύσιμα χρησιμοποιούνται σε μηχανήματα που λειτουργούν στο διάστημα (π.χ. πυραυλοκίνητα διαστημόπλοια και δορυφόροι) επειδή το κανονικό καύσιμο δεν μπορεί να χρησιμοποιηθεί εκεί, λόγω της απουσίας ενός περιβάλλοντος που υποστηρίζει καύση (στη γη, το οξυγόνο είναι άφθονο στην ατμόσφαιρα, ενώ στο εξερευνίσιμο από τον άνθρωπο διάστημα, το οξυγόνο ουσιαστικά δεν υπάρχει). Τα κρυογονικά καύσιμα συνήθως αποτελούν υγροποιημένα αέρια όπως υγρό υδρογόνο.

Κάποιες μηχανές πυραύλων χρησιμοποιούν αναγεννητική ψύξη, την πρακτική της κυκλοφορίας του κρυογονικού τους καυσίμου γύρω από τα ακροφύσια πριν να αντληθεί το καύσιμο στον θάλαμο καύσης και αναφλεγεί. Αυτή η ρύθμιση πρωτοπροτάθηκε από τον Όιγκεν Σένγκερ (Eugen Sänger) τη δεκαετία του 1940. Ο πύραυλος Κρόνος V που έστειλε τις πρώτες επανδρωμένες αποστολές στη σελήνη χρησιμοποίησε αυτόν τον σχεδιασμό, που χρησιμοποιείται ακόμα και σήμερα.

Αρκετά συχνά, το υγρό οξυγόνο λέγεται, εσφαλμένα, κρυογονικό "καύσιμο", αν και στην πραγματικότητα είναι ένα οξειδωτικό μέσο και όχι καύσιμο.

Ο ρωσικός κατασκευαστής αεροσκαφών Τουπόλεβ ανέπτυξε μια έκδοση του δημοφιλούς Tu-154, το Tu-155 αλλά με ένα κρυογονικό σύστημα καυσίμου. Η πρώτη του πτήση έγινε το 1989 χρησιμοποιώντας ένα καύσιμο με το όνομα υγροποιημένο φυσικό αέριο (LNG).
Μαρία Σκουλά

Η Μαρία Σκουλά είναι Ελληνίδα ηθοποιός. Γεννήθηκε το 1971 στο Ηράκλειο Κρήτης και φοίτησε στη Δραματική Σχολή του Εθνικού Θεάτρου.
Έχει παίξει σε πολυάριμες θεατρικές παραστάσεις. Επίσης, έχει ενσαρκώσει ρόλους σε κινηματογραφικές ταινίες, όπως "Λευτέρης Δημακόπουλος" (1993), "Το καλοκαίρι της Άννας" (2001), τον ρόλο της Ελένης στην ταινία "Η Επιστροφή" (2007), "September" (2013), "Miss Violence" (2014), "7 θυμοί" (2014) κ.α.
Μεγάλο Τέμενος της Προύσας

Το Μεγάλο Τέμενος της Προύσας γνωστό και ως Ουλού Τζαμί είναι ισλαμικό τέμενος στη Προύσα της Τουρκίας. Η κατασκευή του διατάχθηκε από τον Σουλτάνο Βαγιαζήτ Α΄ και ολοκληρώθηκε το 1399. Το τέμενος έχει 2 μιναρέδες και 20 τρούλους.
Βαγγέλης Αποστόλου

Ο Βαγγέλης Αποστόλου είναι Έλληνας πολιτικός, ενώ από τον Ιανουάριο του 2015 μέχρι τον Αύγουστο του 2015 ήταν αναπληρωτής υπουργός Αγροτικής Ανάπτυξης της κυβέρνησης Τσίπρα. 

Από τις 23 Σεπτεμβρίου 2015, ήταν Υπουργός Αγροτικής Ανάπτυξης και Τροφίμων στην Κυβέρνηση Αλέξη Τσίπρα. Είναι Βουλευτής Ευβοίας με τον Συνασπισμό Ριζοσπαστικής Αριστεράς.

Γεννήθηκε το 1949 στους Παπάδες Ευβοίας, σπούδασε Δασολογία στο Αριστοτέλειο Πανεπιστήμιο Θεσσαλονίκης και εργάστηκε επί μακρόν στον ιδιωτικό τομέα και την Αγροτική Τράπεζα. Είναι παντρεμένος με τη Δικηγόρο Ζωή Κεμανέ και έχουν δύο κόρες: την Έλενα Αποστόλου, δικηγόρο, και τη Μαρία Αποστόλου, φιλόλογο.

Εντάχθηκε από νωρίς ιδεολογικά στον χώρο της ριζοσπαστικής αριστεράς και τον Συνασπισμό και το 1996 εξελέγη Βουλευτής. Στη διάρκεια της τετραετούς θητείας του, ως το 2000, ανέπτυξε έντονη κοινοβουλευτική δραστηριότητα τόσο στο νομοθετικό έργο όσο και στον κοινοβουλευτικό έλεγχο. Διετέλεσε μέλος της Πολιτικής Γραμματείας του ΣΥΝ από το 2004 έως το 2010 αναλαμβάνοντας το συντονισμό των θεμάτων Αυτοδιοίκησης και Περιφερειακής Ανάπτυξης του κόμματος και κατόπιν των θεμάτων Οικολογίας, Περιβάλλοντος και Αγροτικής Πολιτικής, ενώ είναι μέλος της Κεντρικής Πολιτικής Επιτροπής από το 1998 ως σήμερα. Στις διπλές εκλογές του 2012 επανεξελέγη Βουλευτής με το ΣΥ.ΡΙ.ΖΑ.

Ανέπτυξε πλούσια αρθρογραφία τόσο στα κεντρικά ("Ελευθεροτυπία", "Αυγή", "Κόσμος του Επενδυτή" και "Εφημερίδα των Συντακτών") όσο και στα τοπικά μέσα ενημέρωσης και ανέδειξε πολλά ζητήματα της πολιτικής και κοινωνικής ζωής, επικεντρώνοντας σε θέματα αγροτικής ανάπτυξης, περιβάλλοντος, ενέργειας και κοινωνικής πολιτικής.

Το 2014 θέτει υποψηφιότητα στις εκλογές τοπικής αυτοδιοίκησης ως υποψήφιος Περιφερειάρχης Στερεάς Ελλάδας. Η παράταξη "Η Στερεά σε νέα Τροχιά" πέρασε στο δεύτερο γύρο και στις εκλογές της 25ης Μαΐου κατέγραψε ποσοστό 44,30%, έλαβε δέκα έδρες ως μείζων αντιπολίτευση με τον ίδιο επικεφαλής στο Περιφερειακό Συμβούλιο Στερεάς Ελλάδας.

Στον ανασχηματισμό της 29ης Αυγούστου 2018, αντικαταστάθηκε από τον Σταύρο Αραχωβίτη.
Μαρτ Λάαρ

-->
Ο Μαρτ Λάαρ (γεννήθηκε στις 22 Απριλίου 1960) είναι Eσθονός πολιτικός και ιστορικός. Υπηρέτησε ως πρωθυπουργός της Εσθονίας την περίοδο 1992-1994 και από το 1999 έως το 2002. Στον Λάαρ πιστώνεται η ταχεία οικονομική ανάπτυξη της Εσθονίας κατά τη διάρκεια της δεκαετίας του 1990.

Τον Απρίλιο του 2011, ο Μαρτ Λάαρ έγινε υπουργός Άμυνας στην Κυβέρνηση του πρωθυπουργού Άντρους Άνσιπ και υπηρέτησε μέχρι την παραίτησή του για λόγους υγείας τον Μάιο του 2012. Τον Απρίλιο του 2013, το Κοινοβούλιο της Εσθονίας τον διόρισε πρόεδρο του εποπτικού συμβουλίου της Τράπεζας της Εσθονίας, η θητεία του οποίου άρχισε στις 12 Ιουνίου 2013.
Σβεν Β΄ της Δανίας

Ο Σβεν Β΄ της Δανίας ή Σβεν Έστριντσον (αρχαία Νορβ.: "Sveinn Astri?arson", Δαν.: "Svend Estridsen", Αγγλία, περί το 1019 - 28 Απριλίου 1076 ), βασιλιάς της Δανίας (1047 - 1076) ήταν γιος του Ουλφ Γιαρλ και της Έστριντ Σβέινσνταττερ, παντρεύτηκε 3 φορές και ήταν πατέρας περισσότερων από 20 παιδιών, οι 5 από τους γιους του έγιναν στην συνέχεια βασιλείς της Δανίας γι'αυτό πήρε το προσωνύμιο "πατήρ των βασιλέων".
Σιδηροδρομικός Σταθμός Καλυβίων Λαμίας

Ο Σιδηροδρομικός Σταθμός Καλυβίων Λαμίας είναι σιδηροδρομικός σταθμός στη συνοικία Καλύβια της Λαμίας. Κατασκευάστηκε από τους Σιδηροδρόμους Θεσσαλίας "(Λαρισαϊκός Σιδηρόδρομος)" ως μέρος της γραμμής που συνέδεε τη Στυλίδα με τον Σταθμό Λειανοκλαδίου. Ο σταθμός άνοιξε το 1974 και εξυπηρετείται από τα τοπικά τρένα ανάμεσα στο Λειανοκλάδι και τη Στυλίδα "(Προαστιακός Λαμίας)".
Κνούτος Δ΄ της Δανίας

Ο Κνούτος Δ΄ της Δανίας ή Άγιος Κνούτος ("Knud den Hellige", 1042 – 10 Ιουλίου 1086), βασιλιάς της Δανίας (1080 - 1086) ήταν ένας από τους νόθους γιους του βασιλιά της Δανίας Σβεν Έστριντσον, διάδοχος του ετεροθαλούς αδελφού του Χάραλντ Γ΄ της Δανίας. Ο Κνούτος Δ΄ ήταν ένας φιλόδοξος βασιλιάς που κατόρθωσε να ενισχύσει σημαντικά το βασίλειο της Δανίας σε συνεργασία με την Ρωμαιοκαθολική εκκλησία ενώ είχε σχέδια και για το βασίλειο της Αγγλίας. Σκοτώθηκε από επαναστάτες (1086), είναι ο βασιλιάς της Δανίας που κηρύχθηκε πρώτος Άγιος από την Ρωμαιοκαθολική εκκλησία (1101).
Σιδηροδρομικός Σταθμός Αγίας Μαρίνας Στυλίδας

Ο Σιδηροδρομικός Σταθμός Αγίας Μαρίνας Στυλίδας είναι σιδηροδρομικός σταθμός στην Αγία Μαρίνα Στυλίδας του νομού Φθιώτιδας. Κατασκευάστηκε από τους Σιδηροδρόμους Θεσσαλίας "(Λαρισαϊκός Σιδηρόδρομος)" ως μέρος της γραμμής που συνέδεε Στυλίδα με Λειανοκλάδι. Ο σταθμός άνοιξε το 1904 και εξυπηρετείται από τα τοπικά τρένα ανάμεσα στο Λειανοκλάδι και τη Στυλίδα "(Προαστιακός Λαμίας)".
Κάκια Μένδρη

Η Κάκια Μένδρη (Οδησσός Κριμαίας, Ρωσία, 1912 - Αθήνα, 12 Οκτωβρίου 1994) ήταν Ελληνίδα τραγουδίστρια του ελαφρού τραγουδιού , από τις σημαντικότερες του μεσοπολέμου. Με καταγωγή από την Κάλυμνο, η οικογένειά της ήρθε στην Ελλάδα το 1917. Στις αρχές της δεκαετίας του '30 η Μένδρη προσέλκυσε το ενδιαφέρον του Αττίκ, ο οποίος της έδωσε την ευκαιρία να αναδειχθεί σαν σπουδαία ερμηνεύτρια του παλαιού, αισθηματικού είδους τραγουδιού. Η καριέρα της στην Ελλάδα αλλά και στο εξωτερικό διάρκεσε έως το 1950, όταν αποσύρθηκε από το καλλιτεχνικό προσκήνιο. Έως τότε, είχε ηχογραφήσει πολλές μεγάλες επιτυχίες των κυριότερων συνθετών της εποχής. Γνωστότερα τραγούδια της είναι τα εξής: ""Ακόμα ένα ποτηράκι", "Μαραμένια τα γούλια κι οι βιόλες", "Να ζει κανείς ή να μη ζει", "Παπαρούνα", "Γλυκιά Μαράτα", "Η ζωή ξαναρχίζει με μας", "Μου το'πε η Μαργαρίτα"" κ.α.
Godsmack

Οι Godsmack είναι αμερικάνικο alternative metal συγκρότημα το οποίο δημιουργήθηκε στο Λώρενς της Μασαχουσέτης το 1995 και έουν γνωρίσει μεγάλη επιτυχία στην Βόρεια Αμερική με τρεις # 1 δίσκους στο Billboard των Ηνωμένων Πολιτειών.
Κορεντάν Ζαν

Ο Κορεντάν Ζαν, γεννημένος στις 15 Ιουλίου 1995 στην Μπλουά, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της ΕΣ Τρουά ΑΚ.
DSM-5

To Διαγνωστικό και Στατιστικό Εγχειρίδιο Ψυχικών Διαταραχών", Πέμπτη Έκδοση ("Diagnostic and Statistical Manual of Mental Disorders", Fifth Edition, συντμ. DSM-5") είναι η ενημέρωση για το 2013 του εργαλείου ταξινόμησης και διάγνωσης της Αμερικανικής Ψυχιατρικής Εταιρείας (). Στις Ηνωμένες Πολιτείες το DSM χρησιμεύει ως μια καθολική αρχή για την ψυχιατρική διάγνωση. Οι προτάσεις θεραπείας, όπως και η καταβολή αποζημιώσεων από τους παρόχους ιατρικής φροντίδας, συχνά καθορίζονται από ταξινομήσεις του DSM, οπότε η εμφάνιση μιας καινούργιας έκδοσης έχει σημαντική πρακτική σπουδαιότητα.

Το DSM-5 εκδόθηκε στις 18 Μαΐου 2013, υπερισχύοντας του DSM-IV-TR, το οποίο είχε εκδοθεί το 2000. Η ανάπτυξη της νέας έκδοσης ξεκίνησε με ένα συνέδριο το 1999, και προχώρησε με τον σχηματισμό μια Ομάδας Εργασίας το 2007, η οποία ανέπτυξε και δοκίμασε πρακτικά μια ποικιλία νέων ταξινομήσεων. Στις περισσότερες εκφάνσεις του, το DSM-5 δεν έχει αλλάξει σημαντικά από το DSM-IV-TR. Σημαντικές αλλαγές περιλαμβάνουν: κατάργηση του συνδρόμου Άσπεργκερ ως διακριτής ταξινόμησης, απώλεια των ταξινομικών υποτύπων για ποικίλες μορφές σχιζοφρένειας, κατάργηση της «εξαίρεσης απώλειας» για τις βαριές καταθλιπτικές διαταραχές, μια αναθεωρημένη μεταχείριση και ονοματοδοσία για την "διαταραχή ταυτότητας φύλου" σε "δυσφορία φύλου", και αφαίρεση του κριτηρίου A2 για την διαταραχή μετατραυματικού στρες () επειδή η απαίτησή της για συγκεκριμένες συναισθηματικές αντιδράσεις δεν εφαρμοζόταν σε βετεράνους πολέμου και επαγγελματίες έκτακτης ανάγκης με PTSD.

Η πέμπτη έκδοση επικρίθηκε από διάφορες αρχές πριν και μετά την επίσημη έκδοσή της. Οι κριτικοί δήλωσαν, για παράδειγμα, τα εξής: ότι πολλές αναθεωρήσεις και προσθήκες στο DSM-5 στερούνταν εμπειρικής υποστήριξης, ότι η δοκιμασία αξιοπιστίας μεταξύ παρατηρητών είναι χαμηλή για πολλές διαταραχές, ότι πολλές ενότητες περιέχουν ελλιπώς γραμμένες, συγκεχυμένες ή αντιφατικές πληροφορίες και ότι η βιομηχανία ψυχιατρικών φαρμάκων επηρέασε ανάρμοστα το περιεχόμενο του εγχειριδίου. Διάφοροι επιστήμονες έχουν επιχειρηματολογήσει ότι το DSM-5 υποχρεώνει τους κλινικούς ιατρούς να κάνουν διακρίσεις οι οποίες δεν υποστηρίζονται από αδιάσειστα στοιχεία, διακρίσεις οι οποίες έχουν σημαντικές επιπτώσεις στην θεραπεία, συμπεριλαμβανομένων των συνταγογραφήσεων φαρμάκων και της διαθεσιμότητας κάλυψης ιατρικής ασφάλισης. Η γενική κατάκριση του DSM-5 τελικά είχε ως αποτέλεσμα την υπογραφή από 13.000 ενός υπομνήματος το οποίο προωθήθηκε από πολλές οργανώσεις ψυχικής υγείας και το οποίο καλούσε για εξωτερική κριτική του εγγράφου.
Νιλς της Δανίας

thumb|right|250px|Νόμισμα με απεικόνιση του βασιλιά της Δανίας Νιλς
Ο Νιλς της Δανίας ("Niels af Danmark", 1065 – 25 Ιουνίου 1134) ήταν βασιλιάς της Δανίας (1104-1134). Ήταν ο νεώτερος από τους νόθους γιους του βασιλιά Σβεν Β΄ της Δανίας και ο πέμπτος από τους γιους του που ανέβηκε στο θρόνο, διαδέχθηκε τον τελευταίο ετεροθαλή αδελφό του Ερρίκο Α΄.
Όλαφ Α΄ της Δανίας

thumb|right|250px|Νόμισμα με απεικόνιση του βασιλιά της Δανίας Όλαφ Α΄.
Ο Όλαφ Α΄ της Δανίας ή Όλαφ της πείνας (δανικά: "Oluf Hunger", γύρω στο 1050 - 18 Αυγούστου 1095) βασιλιάς της Δανίας (1086 - 1095) ήταν γιος του βασιλιά Σβεν Β΄ της Δανίας και ο τρίτος από τους γιους του που ανέβηκε στο θρόνο, διαδέχθηκε τον αμέσως μεγαλύτερο ετεροθαλή αδελφό του Άγιο Κνούτο στην διάρκεια της αντιβασιλείας του οποίου έγινε δούκας του Σλέσβιχ. Ο Όλαφ κλήθηκε να συμμετέχει σε εκστρατεία εναντίον της Αγγλίας αλλά ο Κνούτος τελικά δεν κατάφερε να την πραγματοποιήσει, ο Κνούτος είχε έντονη ανησυχία για την υποστήριξη των ευγενών στον Όλαφ από την άλλη ο Όλαφ ανησυχούσε για την δύναμη του Κνούτου αφού ο γιος του Κάρολος ο Καλός που ήταν κληρονόμος της κομητείας της Φλάνδρας είχε μεγάλες φιλοδοξίες. Ο Όλαφ τελικά εξορίστηκε στην Φλάνδρα υπο την επίβλεψη του κόμη Ροβέρτου της Φριζίας πεθερού του Κνούτου.
Γουίλιαμ Σάτνερ

Ο Γουίλιαμ Σάτνερ ("William Shatner", γεν. 22 Μαρτίου 1931, Μόντρεαλ, Καναδάς) είναι εν ενεργεία ηθοποιός ο οποίος έχει τιμηθεί με βραβεία ""Emmy", τραγουδιστής, συγγραφέας και σκηνοθέτης. Περισσότερο γνωστός είναι για την ερμηνεία του σαν κυβερνήτης του αστρόπλοιου "Enterprise"" στο δημοφιλές τηλεοπτικό σίριαλ "Σταρ Τρεκ" (Star Trek) που παίχθηκε σε διάφορους κύκλους, ενώ μεταφέρθηκε και στον κινηματογράφο. Επιτυχής όμως ήταν η πρόσφατη συμμετοχή του και στη σειρά ""Boston Legal" (2004 - 2008)
Ντέιβιντ Γιάνσεν

Ο Ντέιβιντ Γιάνσεν ("David Janssen", πραγματικό όνομα "David Harold Meyer", καλλιτεχνικό ψευδώνυμο Davey, 27 Μαρτίου 1931, "Naponee", Νεμπράσκα, ΗΠΑ - 13 Φεβρουαρίου 1980, "Malibu", Καλιφόρνια) ήταν Αμερικανός ηθοποιός, ο οποίος γνώρισε μεγάλη επιτυχία σαν "Dr. Richard Kimble" στο τηλεοπτικό σίριαλ ""The Fugitive" (1963 - 1967) όπως και με τη συμμετοχή του στη δημοφιλή σειρά "Harry O"" (1973).
Still Not Black Enough

Still Not Black Enough είναι ο τίτλος του έκτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Ιούνιο του 1995 μέσω της "Raw Power" στην Ιαπωνία και ένα χρόνο αργότερα στις Ηνωμένες Πολιτείες μέσω της "Castle Records".

Αρχικός σκοπός της συγκεκριμένης κυκλοφορίας ήταν να αποτελέσει προσωπικό δίσκο του τραγουδιστή Μπλάκι Λόουλες, ο οποίος τελικά άλλαξε την απόφαση του και τον κυκλοφόρησε ως άλμπουμ των W.A.S.P., όπως είχε συμβεί και με τον προηγούμενο δίσκο τους, "The Crimson Idol". Οι στίχοι των τραγουδιών έχουν να κάνουν με αυτοβιογραφικά θέματα του ίδιου του τραγουδιστή.

Το άλμπουμ γνώρισε μικρή επιτυχία, όντας ο πρώτος δίσκος τους μετά το 1986 που δεν κατάφερε να μπει στο Top-50 των βρετανικών τσαρτ.
Animasyros

μικρογραφία|δεξιά|Το λογότυπο του 7ου animasyros που πραγματοποιήθηκε 2-5/10 στην Ερμούπολη της Σύρου.
Το Animasyros είναι διεθνές φεστιβάλ και φόρουμ κινουμένων σχεδίων το οποίο πραγματοποιείται κάθε χρόνο στη Σύρο. Το φεστιβάλ πραγματοποιείται από το 2008 στη Σύρο και συγκεκριμένα στη πρωτεύουσα των Κυκλάδων, την Ερμούπολη, και περιλαμβάνει προβολές ταινιών κινουμένων σχεδίων, θεματικά αφιερώματα σε διεθνή φεστιβάλ, επαγγελματικό φόρουμ με τη συμμετοχή καταξιωμένων Ελλήνων και ξένων δημιουργών & επαγγελματιών, εργαστήρια για φοιτητές και μαθητές δημοτικού, το εφαρμοσμένο εργαστήρι making of που καταγράφει λεπτό προς λεπτό το φεστιβάλ, πάρτυ κι άλλες παράλληλες δράσεις. Κάθε χρόνο το φεστιβάλ, εμπλουτίζεται με νέες και πρωτότυπες δράσεις, εστιασμένες σε κοινωνικά θέματα, όπως η ενδοοικογενειακή βία, η θέση της γυναίκας, ο ρατσισμός, οι διακρίσεις, κ.α. Από το 2015, το φεστιβάλ, περιλαμβάνει και το κομμάτι της Αγοράς, το οποίο φιλοδοξεί να φέρει σε επαφή παραγωγούς, δημιουργούς και διανομείς της τέχνης της εμψύχωσης. 

Όλες οι εκδηλώσεις ήταν και είναι δωρεάν και λαμβάνουν τόπο σε χώρους του νησιού όπως το Θέατρο Απόλλων, το Πνευματικό Κέντρο του Δήμου, ο τοπικός κινηματογράφος, ενώ από το 2014 ξεκίνησαν και υπαίθριες προβολές στη πλατεία Μιαούλη. Το Animasyros αποτελεί το μεγαλύτερο φεστιβάλ κινουμένων σχεδίων στην Ελλάδα και ένα από τα 20 μεγαλύτερα φεστιβάλ, στο είδος του, στο κόσμο. Το 2014 το φεστιβάλ εντάχθηκε και αξιοποίησε πόρους του Ευρωπαϊκού Προγράμματος Creative Europe που σχεδιάστηκε για να ενισχύσει χιλιάδες καλλιτέχνες και επαγγελματίες του πολιτιστικού χώρου και να προσφέρει νέα ώθηση στον πολιτιστικό τομέα της Γηραιάς Ηπείρου. Στόχος του φεστιβάλ ήταν εξ αρχής να δείξει πως μια σχετικά νέα τέχνη στην Ελλάδα, όπως αυτή του animation, μπορεί να ενταχθεί στην ελληνική καλλιτεχνική σκηνή και να αναδείξει σημαντικούς δημιουργούς. Η επιλογή του τόπου διεξαγωγής έγινε με τη λογική, ότι μια κοινωνία με αστική κουλτούρα, όπως αυτή της Ερμούπολης, μπορεί να αγκαλιάσει μια προσπάθεια που από τοπικής εμβέλειας γίνεται διεθνής.

Το 2015, το φεστιβάλ, συνέπραξε με την Εθνική Λυρική Σκηνή,και παρουσίασε στο κοινό του, τη Νυχτερίδα του Γιόχαν Στράους του νεότερου, με παράλληλη απεικόνιση κινουμένων σχεδίων.
Δημοσθένης Αλεξιάδης

Ο Δημοσθένης Αλεξιάδης (Ερμούπολη Σύρου Νοέμβριος 1839 - 10 Ιανουαρίου 1916) ήταν Έλληνας ηθοποιός και θιασάρχης, από τους πρωτοπόρους καλλιτέχνες του νεοελληνικού θεάτρου, που διέπρεψε τόσο σε κωμικούς όσο και σε δραματικούς ρόλους.
Κριστόφ ντε Μαρζερί

Ο Κριστόφ-Γκαμπριέλ-Ζαν-Μαρί Ζακάν ντε Μαρζερί ("Christophe Rodocanachi-Jacquin de Margerie", 6 Αυγούστου 1951 - 20 Οκτωβρίου 2014), γνωστός ως Κριστόφ ντε Μαρζερί, ήταν Γάλλος επιχειρηματίας.

Γεννήθηκε στις 6 Αυγούστου 1951 στο Μαρέιγ-συρ-Λαι-Ντισαί (Βαντέ, Γαλλία) και πέθανε στις 20 Οκτωβρίου 2014 σε αεροπορικό δυστύχημα που είχε το εταιρικό του τζετ στο Διεθνές Αεροδρόμιο του Βνούκοβο, στα προάστια της Μόσχας. Ήταν στέλεχος, γενικός διευθυντής της Total από τις 13 Φεβρουαρίου 2007 έως τις 21 Μαΐου 2010. Μετά την ημερομηνία αυτή, ανέλαβε καθήκοντα προέδρου-γενικού διευθυντή μέχρι τον θάνατό του.
Eat the Heat

Eat the Heat είναι ο τίτλος του όγδοου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 11 Μαΐου 1989 από τη "RCA Records" στην Ευρώπη και από την "Epic Records" στην Αμερική. Η ηχογράφηση του άλμπουμ πραγματοποιήθηκε από τον Σεπτέμβριο του 1988 μέχρι τον Ιανουάριο του 1989 στα "Dierks Studios" της Κολωνίας.

Αυτό ήταν το πρώτο άλμπουμ του συγκροτήματος χωρίς τον τραγουδιστή Ούντο Ντιρκσνάιντερ, αφού τη θέση του πήρε ο Ντέιβιντ Ρις, ενώ τη ρυθμική κιθάρα ανέλαβε ο Τζιμ Στέισι. Ο τελευταίος δεν συμμετείχε στις ηχογραφήσεις αλλά αναφέρεται στον δίσκο.

Οι κριτικές για τον δίσκο ήταν μέτριες ως και αρνητικές, με το "Allmusic" να του δίνει 1,5 αστέρι με άριστα τα πέντε και το "Metal Storm" 6,4 / 10. Οι πωλήσεις του ήταν χαμηλότερες σε σχέση με τους προκατόχους του, αφού έφτασε μόλις στο # 15 στην πατρίδα του συγκροτήματος και ήταν το πρώτο τους άλμπουμ μετά το 1982, το οποίο δεν κατάφερε να μπει στο Top-10 των τσαρτ της Σουηδίας.

Η αμερικάνικη περιοδεία για την προώθηση του δίσκου πραγματοποιήθηκε μαζί με τους W.A.S.P. και τους Metal Church, χωρίς επιτυχία και μετά το σύντομο ευρωπαϊκό κομμάτι της περιοδείας των Accept, ο ντράμερ Στέφαν Κάουφμαν αποχώρησε λόγω τραυματισμού στην πλάτη δίνοντας τη θέση του στον Κεν Μέρι. Οι υπόλοιπες εμφανίσεις της περιοδείας ακυρώθηκαν, μετά από καβγά του Ρις με τον Πέτερ Μπάλτες.
Τζακ Λορντ

Ο Τζακ Λορντ (πραγματικό όνομα "John Joseph Patrick Ryan", Μπρούκλιν, Νέα Υόρκη, Η.Π.Α., 30 Δεκεμβρίου 1920 - Χονολουλού, Χαβάη, 21 Ιανουαρίου 1998) ήταν Αμερικανός πολυπράγμων καλλιτέχνης, ηθοποιός και σκηνοθέτης, περισσότερο γνωστός για τον πρωταγωνιστικό του ρόλο σαν ""Επιθεωρητής Steve McGarrett" στη δημοφιλή τηλεοπτική σειρά "Χαβάη 5-0" ("Hawaii Five-O"", 1968 - 1980) η οποία γνώρισε παγκόσμια απήχηση καθώς προβλήθηκε σε 80 χώρες και την παρακολούθησαν περισσότεροι από 300 εκατομμύρια τηλεθεατές.

Ο Λορντ πήρε ακόμη μέρος σε πολλές ταινίες και δεκάδες τηλεοπτικές σειρές, καθώς και σε θεατρικές παραγωγές του Μπρόντγουεϊ, σε περίπου πέντε δεκαετίες υποκριτικής καριέρας. Ήταν επίσης, επιτυχημένος ζωγράφος και δύο από τα έργα του παρουσιάσθηκαν στο Μητροπολιτικό Μουσείο Τέχνης της Νέας Υόρκης και στο Βρετανικό Μουσείο Μοντέρνας Τέχνης το 1940, όταν ήταν μόλις 20 ετών. Ήταν όμως γνωστος και για τη λατρεία του στην ποίηση.

Από τον πρώτο του γάμο απέκτησε έναν γιο τον οποίο γνώρισε μόνο σαν μωρό, αφού μετά τη γέννησή του πήρε διαζύγιο και αργότερα το παιδί σκοτώθηκε σε ένα τροχαίο δυστύχημα σε ηλικία μόλις 13 ετών.

Προς τιμήν του Λορντ υπάρχει σήμερα χάλκινο μπούστο του σε εμπορικό κέντρο της Χονολουλού, κοντά στον τόπο κατοικίας του.
Αλίσαρνα

Η Αλίσαρνα ήταν αρχαία πόλη της βορειοδυτικής Μικράς Ασίας, στη Μυσία και πιο συγκεκριμένα στην Τρωάδα.

Η Αλίσαρνα αναφέρεται στην ιστορία της εποχής των Περσικών Πολέμων, από το εξής γεγονός: Ο Δαρείος, προκειμένου να ικανοποιήσει τον έκπτωτο βασιλιά της Σπάρτης Δημάρατο, που είχε καταφύγει σε αυτόν και είχε γίνει σύμβουλός του, ή κατ' άλλους ο Ξέρξης, τού παραχώρησε τις προσόδους της Αλισάρνης και δύο άλλων πόλεων (της Περγάμου και της Τευθρανίας).

Ο Ξενοφών αναφέρει ότι οι απόγονοι του Δημαράτου Ευρυσθένης και Προκλής κυβερνούσαν αργότερα τις τρεις πόλεις. Το 400 π.Χ. λοιπόν οι βασιλείς αυτοί ενώθηκαν με τους Σπαρτιάτες του στρατηγού Θίβρωνα που πολεμούσαν εναντίον των Περσών.

Η ονομασία της πόλεως αυτής αναγράφεται σε μερικές αρχαίες επιγραφές με τον τύπο Αλάσαρνα, που συγχέεται όμως έτσι με την ομώνυμη αρχαία πόλη της νήσου Κω, τη σημερινή Καρδάμαινα.
Κάρλος Μορένο

Ο Κάρλος Μορένο (ισπανικά: "Carlos Moreno", 29 Αυγούστου 1938 - 9 Μαρτίου 2014) ήταν Αργεντινός ηθοποιός και σκηνοθέτης, του κινηματογράφου, του θεάτρου και της τηλεόρασης.
Τζόκο Ουιντόντο

O Τζόκο Ουιντόντο ("Joko Widodo", 21 Ιουνίου 1961-) είναι Ινδονήσιος πολιτικός και σημερινός Πρόεδρος της Ινδονησίας. Στην Ινδονησία είναι γνωστός και Τζοκόουι, παρατσούκλι που προκύπτει από το πλήρες όνομά του. Προτού την εκλογή του στη θέση του προέδρου της χώρας, ο Ουιντόντο διετέλεσε Κυβερνήτης της Τζακάρτα και δήμαρχος της Σουρακάρτα.

Το Ινδονησιακό Δημοκρατικό Κόμμα – Αγώνας επέλεξε τον Ουιντόντο ως υποψήφιο κυβερνήτη της Τζακάρτα στις κυβερνητικές εκλογές του 2012 με τον Μπασούκι Τιαχάγια Πουρνάμα ως υποψήφιο αντικυβερνήτη. Ο Ουιντόντο κέρδισε τις εκλογές στις 20 Σεπτεμβρίου 2012 κερδίζοντας τον μέχρι πρότινος κυβερνήτη Φαούζι Μπόβο στον δεύτερο γύρο. Η νίκη του θεωρήθηκε ως αντανάκλαση της λαϊκής άποψης για την υποστήριξη «νέων» και «καθαρών» πολιτικών στην πολιτική σκηνή της Ινδονησίας.

Η δημοφιλία του αυξήθηκε μετά τις εκλογές του 2012. Το 2013 και στις αρχές του 2014 θεωρήθηκε ως ένας από τους επικρατέστερους υποψήφιους του Ινδονησιακού Δημοκρατικού Κόμματος – Αγώνας για να αναλάβει το χρίσμα του κόμματος στις εκλογές του 2014, κάτι που επισημοποιήθηκε στις 14 Μαρτίου 2014.

Τελικά, ο Ουιντόντο ανακοινώθηκε ως νικητής των προεδρικών εκλογών στις 22 Ιουλίου 2014, αφού κέρδισε το 53% των ψήφων. Ο ανθυποψήφιός του Πραμπόβο Σουμπιάντο απέσυρε την υποψηφιότητά του πριν την ολοκλήρωση της καταμέτρησης των ψήφων αμφισβητώντας το αποτέλεσμα.

Ο Ουιντόντο πέτυχε την επανεκλογή του για 2η συνεχή θητεία στις προεδρικές εκλογές του 2019.
Καναδικός λύγκας

Ο Καναδικός Λύγκας ("Lynx canadensis") είναι ένα σαρκοφάγο θηλαστικό, που ανήκει στην οικογένεια των Αιλουρίδων και στο γένος του Λύγκα. Ο Καναδικός λύγκας είναι στενός συγγενής του Ευρασιατικού λύγκα. Το ζώο αυτό ζει σε όλο τον Καναδά και την Αλάσκα και σε βόρεια τμήματα των ΗΠΑ. Στο ίδιο γένος ανήκουν ο Ευρασιατικός λύγκας,ο Ιβηρικός λύγκας και ο Ερυθρός λύγκας.
Σπερματόφυτα

μικρογραφία|Σπερματόφυτα
Τα σπερματόφυτα είναι φυτά στα οποία το γονιμοποιημένο ωάριο (σπερμοβλάστης) μετατρέπεται σε σπόρο. Αντιστοιχούν προς τα λεγόμενα φανερόγαμα (γυμνόσπερμα και αγγειόσπερμα) που αναπαράγονται με σπέρματα, "σε αντίθεση" με τα σποριόφυτα (θαλλόφυτα, βρυόφυτα, πτεριδόφυτα) στα οποία το όργανο της αγενούς αναπαραγωγής είναι το σπόριο.

Κατηγορία:Βοτανολογική ονοματολογία
Kawasaki Ki-45

Το Kawasaki Ki-45 "Toryu" ήταν ένα διθέσιο, δικινητήριο βαρύ μαχητικό αεροσκάφος που χρησιμοποιήθηκε από την Αεροπορία του Ιαπωνικού Αυτοκρατορικού Στρατού από το 1942 μέχρι το τέλος του Δευτέρου Παγκοσμίου Πολέμου. Αξιοποιήθηκε και σαν νυχτερινό μαχητικό. Οι Σύμμαχοι του έδωσαν την ονομασία αναφοράς "Nick" . Συνολικά παρήχθησαν 1701 μονάδες όλων των εκδόσεων.
Οθωμανικές Μοίρες Αεροπορίας

Οι Οθωμανικές Μοίρες Αεροπορίας (αραβική γραφή: القوات الجوية العثمانية, τουρκικά: "Osmanlı Tayyare Bölükleri") ήταν στρατιωτικές μονάδες της αεροπορίας του οθωμανικού στρατού και ναυτικού. Η ιστορία της οθωμανικής στρατιωτικής αεροπορίας χρονολογείται Ιούνιο του 1909 ή τον Ιούλιο του 1911. Η οργάνωση μερικές φορές αναφέρεται ως Οθωμανική Πολεμική Αεροπορία (Osmanlı Hava Kuvvetleri). Ο αριθμός του στόλου έφτασε στο απόγειό του το Δεκέμβριο του 1916, όταν οι Οθωμανικές Μοίρες Αεροπορίας διέθεταν 90 αεροπλάνα. Οι Μοίρες Αεροπορίας αναδιοργανώθηκαν ως Γενική Επιθεώρηση Πολεμικής Αεροπορίας (Kuva-yi Havaiye Müfettiş-i Umumiliği) στις 29 Ιουλίου του 1918 Με την υπογραφή της Ανακωχής του Μούδρου στις 30 Οκτωβρίου του 1918, η Οθωμανική στρατιωτική αεροπορία ουσιαστικά έφτασε στο τέλος της. Κατά τη στιγμή της ανακωχής, η Οθωμανική στρατιωτική αεροπορία είχε περίπου 100 πιλότους, 17 χερσαίους λόχους αεροσκαφών (4 αεροσκάφη ο καθένας) και 3 λόχους υδροπλάνων (4 αεροσκάφη ο καθένας), συνολικά 80 αεροσκάφη.
Nine to the Universe

Nine to the Universe είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε το 1969 και κυκλοφόρησε μέσω της δισκογραφικής εταιρείας "Reprise Records" στην Αμερική και μέσω της "Polydor Records" στην Ευρώπη και την Ιαπωνία τον Μάρτιο του 1980.

Αυτός είναι ο τρίτος δίσκος με ηχογραφήσεις του Χέντριξ που κυκλοφόρησε σε παραγωγή του Άλαν Ντάγκλας. Παρά τα πολλά overdub στις δύο προηγούμενες κυκλοφορίες, το ""Nine to the Universe" παρουσίασε τις ηχογραφήσεις όπως έγιναν το 1969. Εκείνη την περίοδο, ο Χέντριξ είχε έλθει σε επαφή με τον τζαζ μουσικό Μάιλς Ντέιβις και ηχογράφησε με τον Ντέιβ Χολάντ, τον Τζον ΜακΛάχλιν κσι τον Λάρι Γιανγκ, οι οποίοι ήταν μέλη του προσωπικού σχήματος του Ντέιβις.

Το "Nine to the Universe" κυκλοφόρησε το 1979 στην Βραζιλία με τίτλο "Message from Nine to the Universe"" και επίσημα στον υπόλοιπο κόσμο το 1980, ανεβαίνοντας στο # 127 στις Ηνωμένες Πολιτείες, αλλά χωρίς να μπει στους βρετανικούς καταλόγους επιτυχιών.
Αλβανικός Στρατός Ξηράς

Ο Αλβανικός Στρατός Ξηράς (αλβανικά: "Forca Tokësore") είναι ο σημαντικότερος κλάδος των Αλβανικών Ενόπλων Δυνάμεων. Αποτελείται από την Διοίκηση και Προσωπικό, Προσωπικό Εταιρείας Υποστήριξης ,Εκπαιδευτικό Κέντρο, Φρουρά "Zall-Herr"1ο Τάγμα Πεζικού, 2ο Τάγμα Πεζικού, 3ο Τάγμα Πεζικού, Μοίρας Καταδρομών, Τάγμα Ειδικών Δυνάμεων, Καταπολέμηση Τάγμα
Σιδηροδρομικός Σταθμός Βεύης

Ο Σιδηροδρομικός Σταθμός Βεύης είναι σιδηροδρομικός σταθμός στη Βεύης, στοΝομό Φλώρινα. Ο σταθμός άνοιξε το 1894. Εξυπηρετείται από τα τοπικά τρένα προς Θεσσαλονίκη και Φλώρινα.
Λουί Λασενάλ

Ο Λουί Λασενάλ (17 Ιουλίου 1921 – 25 Νοεμβρίου 1955), ήταν Γάλλος ορειβάτης.
Ρικ Τζέισον

Ο Ρικ Τζέισον ("Rick Jason", πραγματικό όνομα "Richard Jacobson", 21 Μαΐου 1923, Νέα Υόρκη, ΗΠΑ - 16 Οκτωβρίου 2000, "Moorpark", "Ventura", Καλιφόρνια) ήταν Αμερικανός ηθοποιός. Είναι περισσότερο γνωστός για την ερμηνεία του ως ""Υπολοχαγός Χένλεϊ" ("2nd Lt. Gil Hanley"") στην δραματική τηλεοπτική σειρά ""Combat!"" (1962 – 1967), παραγωγής του δικτύου "ABC". Μιλούσε τέσσερις ξένες γλώσσες (ισπανικά, γαλλικά, ιταλικά και κινέζικα).
Φελίτσε Αλεσσάντρι

Ο Φελίτσε Αλεσσάντρι ("Felice Alessandri", 24 Νοεμβρίου 1747 – 15 Αυγούστου 1798) ήταν Ιταλός μουσικοσυνθέτης με διεθνή σταδιοδρομία, περισσότερο γνωστός για τις όπερές του.

Ο Αλεσσάντρι γεννήθηκε στη Ρώμη, αλλά σπούδασε στο ωδείο της Νάπολης. Μετά την ολοκλήρωση των σπουδών του διορίσθηκε αρχιμουσικός στον Καθεδρικό Ναό του Τορίνο. Στη συνέχεια έζησε στο Παρίσι επί τρία ή τέσσερα έτη μαζι με τη σύζυγό του, την τραγουδίστρια Γκουαντάνι. Μετά από μία σύντομη επιστροφή στην Ιταλία, πήγαν στο Λονδίνο το 1768, όπου ο Αλεσσάντρι έπαιζε πιάνο σε συναυλίες και ανέβασε δύο από τις κωμικές του όπερες: τη "La moglie fedete" και τη "Re alia caccia". Κατόπιν ο συνθέτης εργάσθηκε σε διάφορες πόλεις της Ιταλίας και στην Αγία Πετρούπολη της Ρωσίας. Τέλος, το 1789 εγκαταστάθηκε στο Βερολίνο, όπου διετέλεσε αρχιμουσικός της εκεί όπερας από το 1790 μέχρι το 1792. Δύο από τις δικές του όπερες ανέβηκαν για πρώτη φορά στο Βερολίνο: η "Il Ritorno a Ulysse" (= "Η επιστροφή του Οδυσσέως", 1790), που είναι και η γνωστότερή του όπερα, και η "Dario" (= "Δαρείος", 1791). Το 1792 η κωμική του όπερα "L'Ouverture du grand opera italien a Nankin" ανέβηκε στο Πότσδαμ. Δεν είναι γνωστές οι δραστηριότητες του Αλεσσάντρι για τα 6 τελευταία χρόνια της ζωής του. Απεβίωσε στην κωμόπολη Καζαλίνο του Πεδεμοντίου.

Συνολικά ο Αλεσσάντρι συνέθεσε 32 όπερες, όλες μεταξύ του 1764 και του 1794. Οι άλλες συνθέσεις του περιλαμβάνουν 6 συμφωνίες, 6 τριοσονάτες για δύο βιολιά σε σημειογραφία basso continuo, 6 κοντσέρτα για κλαβικύμβαλο, ένα μπαλέτο, μία καντάτα και ένα ορατόριο.
Δυναστεία των Καρολιδών

Η Δυναστεία των Καρολίδων (ή και Καρολίγγεια Δυναστεία) ήταν Φραγκική οικογένεια ευγενών με καταγωγή από τους Πεπινίδες του 7ου αιώνα. Το όνομα "Καρολίδες" (μεσαιωνικά λατινικά "karolingi", μια μορφή του χωρίς επαλήθευση παλιών γερμανικών *"karling, kerling", που σημαίνει "οι απόγονοι του Κάρολου", πρβ. το "kerlinc" των μέσων ύστερων γερμανικών), προέρχεται από εκλατινισμένο όνομα του Κάρολου Μαρτέλου: "Carolus". Η οικογένεια εδραίωσε τη δύναμή της στα τέλη του 8ου αιώνα, μετατρέποντας σε κληρονομικούς τους τίτλους του κυρίου του παλατιού και του Δούκα των Φράγκων και γενόμενοι "de facto" ηγεμόνες των Φράγκων ως η αληθινή εξουσία πίσω από το θρόνο.

Μέχρι το 751 η Δυναστεία των Μεροβίγγειων, που μέχρι τότε κυβερνούσε δικαιωματικά τους Γερμανούς Φράγκους, έχασε αυτό το δικαίωμα με τη συμφωνία του Πάπα και της αριστοκρατίας, και Βασιλιάς των Φράγκων στέφθηκε ο Πεπίνος ο Βραχύς. Η Δυναστεία των Καρολιδών έφτασε στο απόγειό της με τη στέψη του Καρλομάγνου ως του πρώτου αυτοκράτορα στη Δύση εδώ και πάνω από τρεις αιώνες. Με το θάνατό του το 814 άρχισε μια μακρά περίοδος διάλυσης και παρακμής, που τελικά θα οδηγούσε στο σχηματισμό των επικρατειών της Γαλλίας και της Γερμανίας.

Η περιοχή της Δυτικής Φραγκίας όμως, η οποία τελικά θα κατέληγε να γίνει γνωστή ως Γαλλία, ήκμασε κατά την Καρολίγγεια περίοδο, λόγω της οικονομικής δραστηριότητας που έφερε το διεθνές εμπόριο.
Μπαρμπαριά

Η Μπαρμπαριά ή αλλιώς Ακτή των Βερβέρων, ήταν ο όρος που χρησιμοποιούνταν από τους Ευρωπαίους από τον 16ο ως τον 19ο αιώνα, για να αναφερθούν στο σύνολο των τόπων των Βερβέρων. Σήμερα ο όρος Μαγκρέμπ αντιστοιχεί περίπου στο "Μπαρμπαριά", η "Ακτή των Βερβέρων" τονίζει παράκτιες περιφέρειες και πόλεις Βερβερίνων σε όλη την μέση και δυτική παράκτια περιοχή της Βόρειας Αφρικής, το σημερινό Μαρόκο, την Αλγερία, την Τυνησία και την Λιβύη. Ο αγγλικός όρος "Barbary" (και ευρωπαϊκές ποικιλίες όρων της: Μπαρμπαριάς, Berbérie, κλπ) αναφέρεται κυρίως στα εδάφη των Βερβερίνων συμπεριλαμβανομένων των μη παράκτιων περιοχών, βαθιά μέσα στην ήπειρο, όπως φαίνεται στους Ευρωπαϊκούς γεωγραφικούς και πολιτικούς χάρτες δημοσιεύθηκαν κατά τη διάρκεια του 17- 20ου αιώνα.

Το όνομα προέρχεται από τους Βερβέρους της Νότιας Αφρικής. Στην δύση, το όνομα που συνήθως προκαλείται από τους Βερβέρους πειρατές, σκλαβέμπορους που με βάση την εν λόγω ακτή, επιτίθονταν σε πλοία και σε παράκτιους οικισμούς στην περιοχή της Μεσογείου και του Βόρειου Ατλαντικού, αιχμαλώτισαν και πούλησαν σκλάβους ή αγαθά από την Ευρώπη, την Αμερική και την υποσαχάρια Αφρική, γεγονότα που τελικά προκάλεσαν τον πόλεμο των Βερβέρων. Οι σκλάβοι και τα εμπορεύματα διακινούνταν και πωλούνταν σε όλη την Οθωμανική Αυτοκρατορία αλλά και στους ίδιους τους Ευρωπαίους.
Τάρρακο

Τάρρακο ("Tarraco") ήταν το αρχαίο όνομα της σημερινής πόλης Ταρραγόνα, στην Καταλονία, Ισπανία. Κατά τη διάρκεια της Ρωμαϊκής Αυτοκρατορίας, ήταν μία από τις σημαντικότερες πόλεις της Ιβηρικής Χερσόνησου και πρωτεύουσα της ρωμαϊκής επαρχίας της Εντεύθεν Ιβηρίας ("Hispania Citerior") που στη συνέχεια μετονομάστηκε σε Ταρρακωνική Ιβηρία ("Hispania Tarraconensis"). Το πλήρες όνομα της πόλης κατά τη διάρκεια των ρωμαϊκών χρόνων ήταν "Colonia Iulia Urbs Triumphalis Tarraco". Το 2000, το αρχαιολογικό συγκρότημα του Τάρρακο ανακηρύχθηκε Μνημείο Παγκόσμιας Κληρονομιάς από την UNESCO.
Ζαν-Μπατίστ Σε

Ο Ζαν-Μπατίστ Σε (γαλλ. "Jean-Baptiste Say"), που γεννήθηκε στη Λυών στις 5 Ιανουαρίου του 1767 και πέθανε στο Παρίσι στις 14 Νοεμβρίου του 1832, είναι ο κορυφαίος Γάλλος κλασικός οικονομολόγος. Βαμβακοβιομήχανος, ένας από τους Ουγενότους επιχειρηματίες αυτού του τομέα που στην συνέχεια διακρίθηκαν. Ήταν επίσης δημοσιογράφος. Υπήρξε γνωστός για τις φιλελεύθερες θέσεις του.

Είναι ο συγγραφέας της τριμερούς διάκρισης «παραγωγή-διανομή-κατανάλωση», που έγινε κλασική. Αυτή χρησίμευσε και ως προσχέδιο για την «Πραγματεία της Πολιτικής Οικονομίας», της διατριβής του που δημοσιεύθηκε το 1803. Είναι επίσης γνωστός για το ότι ανέπτυξε το «νόμο των αγορών» ή νόμο του Σε.
Μάο Γιούσι

Ο Μάο Γιούσι (κιν. 茅于轼) είναι Κινέζος οικονομολόγος.

Γεννήθηκε στις 14 Ιανουαρίου 1929 στη Ναντσίνγκ της επαρχίας Τσιανγκσού. Αποφοίτησε από το Πανεπιστήμιο Jiao Tong της Σαγκάης το 1950 και χαρακτηρίστηκε «δεξιόφρων» το 1958. Το 1986 ο Μάο ήταν επισκέπτης καθηγητής στο Πανεπιστήμιο του Χάρβαρντ και το 1990 ανώτερος λέκτορας στο Πανεπιστήμιο του Κουίνσλαντ.
Θάλεια Σπανού

Η Θάλεια Σπανού (1925, Φούρνοι Ικαρίας - 1 Απριλίου 1993, Αιγάλεω Αττικής) ήταν Ελληνίδα λαϊκή τραγουδίστρια.

Ήταν κόρη του Μανώλη Κονδύλα, ενώ στην Ικαρία γεννήθηκε και ο μετέπειτα σύζυγός της, ο οργανοπαίκτης Αντώνης Σπανός. Οι δυο τους έφτιαξαν μουσικό συγκρότημα νησιώτικων τραγουδιών και πραγματοποιούσαν εμφανίσεις σε πανηγύρια των Φούρνων, της Ικαρίας και της Σάμου. Πρωτοεμφανίσθηκαν στη δισκογραφία το 1954. Η Θ.Σ. συμμετείχε στο ""Σύλλογο προς διάδοση της εθνικής μουσικής" του Σίμωνα Καρρά, ενώ έλαβε μέρος σε πολλές μαγνητοσκοπήσεις δημοτικών τραγουδιών που προβλήθηκαν από την κρατική τηλεόραση. Εμφανίσθηκε, μαζί με τον άνδρα της, σε δυο ταινίες του Παντελή Βούλγαρη ("Το Προξενιό της Άννας", "Πέτρινα Χρόνια").
Νόμος του Σε

O «Νόμος του Σε» ή «Νόμος των Αγορών», είναι ένας αμφιλεγόμενος ισχυρισμός, που συναντάται στα κλασικά οικονομικά και σύμφωνα με αυτόν η συνολική παραγωγή υποχρεωτικά δημιουργεί μια ίση ποσότητα συνολικής ζήτησης. Καθιερώθηκε από τον Γάλλο οικονομολόγο Ζαν-Μπατίστ Σε (1767-1832). Ο Σε υποστήριξε επίσης το επιχείρημα ότι ο Νόμος των Αγορών συνεπάγεται ότι δεν μπορεί να προκύψει ένα «γενικότερο πλεόνασμα» (ο όρος χρησιμοποιούνταν την εποχή του Σε για να εκφράσει ένα ευρύ πλεόνασμα προσφοράς έναντι της ζήτησης). Αν έχουμε πλεόνασμα σε ένα αγαθό, αυτό σημαίνει ότι υπάρχει αδυναμία κάλυψης ενός άλλου. «Αν ορισμένα αγαθά παραμένουν απούλητα, αυτό συμβαίνει διότι άλλα αγαθά δεν παράγονται».

Ο Νόμος του Σε μπορεί να έχει επιρροές από τον Εκκλησιαστή ε, 10 «» (μετ.: Όπου υπάρχει πλήθος καλοσύνης, εκεί θα πληθαίνουν και αυτοί που θα την γεύονται. Και κατά τι θα ωφελείται ο ιδιοκτήτης αυτών των αγαθών εκτός του να βλέπει τους άλλους, να απολαμβάνουν τα αγαθά του;). Μαζί με τη θεωρία του Άνταμ Σμιθ περί «Αόρατου Χεριού», ο νόμος του Σε υπήρξε ένα από τα δόγματα που χρησιμοποιούνται για να στηρίξουν την πεποίθηση "laissez-faire" ότι η καπιταλιστική κοινωνία, αν δεν δεχτεί κρατικές παρεμβάσεις, τείνει φυσικά προς την πλήρη απασχόληση και την ευημερία.
Κλειδωνάς

Ο Κλειδωνάς είναι στρουθιόμορφο πτηνό της οικογενείας των Παριδών, που απαντά και στον ελλαδικό χώρο. Η επιστημονική ονομασία του είδους είναι "Poecile lugubris" και περιλαμβάνει 6 υποείδη. Ανήκει σε μια ομάδα πτηνών που στη χώρα μας είναι γνωστή με τη γενική ονομασία "παπαδίτσες" ("tits"). 

Στην Ελλάδα απαντούν τα υποείδη "Poecile lugubris anatoliae" (E. Hartert, 1905) (Σάμος, Λέσβος), "Poecile lugubris lugens" (C. I. Brehm, 1855) και "Poecile lugubris lugubris" (Temminck, 1820).
Γιάννης Ρουσινέλης

Ο Γιάννης Ρουσινέλης (1930, Κολωνός, Αθήνα - 23 Φεβρουαρίου 2015, Αιγάλεω) ήταν Έλληνας εικαστικός καλλιτέχνης, ζωγράφος, τραγουδιστής και συνθέτης.

Με καταγωγή από τη Μύκονο, έζησε από 7 ετών μέχρι και το θάνατό του στο Αιγάλεω, όπου και ξεκίνησε την καλλιτεχνική του πορεία. Το 1956 εντάχθηκε στη χορωδία και την ορχήστρα του Δήμου Αιγάλεω και το 1960 εισήλθε στο μουσικό στερέωμα, ως οργανοπαίκτης (κιθάρα) και ερμηνευτής (""Όμορφη Αθήνα", "Να τι θα πει Ελλάδα", "Το παλιό το ταβερνάκι", "Παλιά Λατέρνα" κλπ) σε μεγάλα κέντρα της εποχής, όπως τα "Φλοίσβος", "Μύθος", "Ερωτρόκριτος" κ.α. Έχει συνεργασθεί με τους συνθέτες Γ. Μουζάκη, Γ. Ζαμπέτα, "Τόλη Χάρμα", "Χάρη Λεμονόπουλο", "Κορώνη-Φίλανδρο" κ.α., ενώ υπήρξε και μέλος του "Τρίο Κιτάρα".

Δική του είναι η σύνθεση του τραγουδιού "Ύμνος για το Σίτυ"" (2003) (αναφερόμενο στην ιστορία της ποδοσφαιρικής ομάδας του Αιγάλεω Α.Ο.), σε στίχους Γ. Αθανασούλα και ενορχήστρωση Βασίλη Ιωάννου.

Είχε δημιουργήσει ζωγραφικά έργα που εντάσσονται στο είδος του εξπρεσιονισμού, έχει θητεύσει δίπλα στον Γιώργο Βακιρτζή και πίνακές του έχουν εκτεθεί σε αίθουσες Τέχνης (""Εκλογή", "Αντήνωρ"" κλπ). Έργα του βρίσκονται επίσης στο Μουσείο Βορρέ και στο "Μουσείο Χατζησάββα". Έχει σχεδιάσει γιγαντοαφίσες για ταινίες του ελληνικού σινεμά, ενώ υπήρξε συνεργάτης γνωστών σκηνογράφων, όπως ο Γιώργος Ανεμογιάννης.
FC Επισκοπής

Η FC Επισκοπής ήταν κυπριακή ποδοσφαιρική ομάδα με έδρα την κοινότητα Επισκοπή της επαρχίας Λεμεσού. Η ομάδα είχε μία συμμετοχή στη Γ΄ κατηγορία και δύο συμμετοχές στη Δ΄ κατηγορία.
ΑΕΚ/Αχιλλέας Αγίου Θεράποντα

Η ΑΕΚ/Αχιλλέας Αγίου Θεράποντα ήταν κυπριακή ποδοσφαιρική ομάδα με έδρα τον Άγιο Θεράπων Λεμεσού της επαρχίας Λεμεσού. Η ομάδα είχε συμμετοχές στη Β΄ κατηγορία και στη Γ΄ κατηγορία ποδοσφαίρου της Κύπρου. Ως έδρα χρησιμοποιούσε το Στάδιο ΑΕΚ Καθολικής.
Αλεξίδα

Με το όνομα Αλεξίδα ή Αλεξίδη αναφέρεται στην αρχαία ελληνική μυθολογία από τον Πλούταρχο μία θυγατέρα του ήρωα Αμφιαράου, τον οποίο κατέστησε αργότερα αθάνατο χρησμοδότη του ο Δίας, μετά τον τραυματισμό του από τον Περικλύμενο.

Οι αρχαίοι κάτοικοι του Άργους θεωρούσαν ως απογόνους της Αλεξίδας τους «Ελασίους δαίμονες», οι οποίοι, όπως πίστευαν, θεράπευαν την επιληψία:

"«...τους δε τας επιληψίας αποτρέπειν δοκούντας ελασίους μεν ονομάζουσι, δοκούσι δε των Αλεξίδας της Αμφιαράου θυγατρός των απογόνων είναι.»" (Πλουτάρχου "Κεφαλαίων καταγραφή", "Ελληνικά" 23)
Ταουχίντ

Ταουχίντ (αραβικά: توحيد, ') στο Ισλάμ ονομάζεται η έννοια του μονοθεϊσμού. Απότελεί την πλέον θεμελιώδη έννοια της θρησκείας, σύμφωνα με την οποία ο θεός (Αλλάχ) είναι ένας (') και μοναδικός (""). Κυριολεκτικά η λέξη σημαίνει «ενοποίηση», «ένωση» ή «συνδυασμός».
Ερρίκος Β΄ της Δανίας

Ο Ερρίκος Β΄ της Δανίας ή Ερρίκος ο Αλησμόνητος (δαν. "Erik II Emune", 1100 - 18 Σεπτεμβρίου 1137) ήταν βασιλιάς της Δανίας (1134-1137), νόθος γιος του Ερρίκου Α΄ της Δανίας. Επαναστάτησε εναντίον του θείου του Νιλς της Δανίας και μετά τη δολοφονία του ανακηρύχθηκε βασιλιάς (1134), τιμώρησε σκληρά τους αντιπάλους του και αντάμειψε τους υποστηρικτές του. Δολοφονήθηκε από κάποιον υπήκοό του και τον διαδέχτηκε ο ανιψιός του Ερρίκος Γ΄ της Δανίας.
Τηλεγόνεια

Η Τηλεγόνεια ή Τηλεγονία ήταν το τελευταίο έπος του τρωικού κύκλου και αποτελούσε συνέχεια της Οδύσσειας. Ως ποιητής του φέρεται ο Ευγάμμων ο Κυρηναίος ή (σπανιότερα) ο Κιναίθων ο Λακεδαιμόνιος.